# Årsberetning for Avlastningen 2018

## Beskrivelse av avdelingen

* Avlastningsavdelingen hadde 10 brukere pr 31.12.17. En bruker flyttet inn i mars 2018. I løpet av det første halve året flyttet to av brukerne til egen bolig. To av brukerne økte sitt tilbud i løpet av 2018.
* Antall årsverk fordelt på avlastningen var 10.48 i turnus første halvår, og 7,5 i turnus siste halvår. hvor ca. 55 % med 3-årig helse- og sosialfaglig utdannelse og ca. 45 % med 1-årig utdannelse.
* Avlastningen har en variert brukergruppe i alder og diagnoser.
* Avlastningen er et tilbud til foreldre/familier med særlig tyngende omsorgsoppgaver.
* Vi gir et avlastningstilbud med fokus på dagliglivets ferdigheter og fritidsaktiviteter. Gjennom målrettet miljøarbeid er det med på å fremme den enkelte mottakers utvikling fysisk, psykisk og sosialt.

## Dette har vi arbeidet med i år

* Radarveien Avlastning ble midlertidig flyttet til Kapellveien 3 i løpet av sommeren 2018. Dette har vært hovedfokuset vårt i 2018.
* Ny avdelingsleder startet i april 2018.
* Stiftelsen Radarveien skal starte opp et nytt avlastningshjem i løpet av 2019. Det nye bygget skal erstatte det gamle avlastningsbygget som lå ved siden av Radarveien dagsenter. Oppstart i de nye lokalene er satt til september 2019.
* I forkant av flytting ble foresatte underrettet om flytting og planlegging av nye lokaler. Det ble lagt opp en detaljert plan for flyttingen. Hovedfokuset var at brukerne våre skulle få en myk overgang. Flyttingen ble evaluert i etterkant, og vi opplevde at brukere og foresatte var fornøyde med overgangen til nye lokaler.
* Det har blitt opprettet en HMS-gruppe som består av verneombud, miljøarbeider og leder.
* Vi har fått ny turnus, og hatt en endring i våre rutiner og ansvarsområder.
* Vi har arrangert tre foreldresammenkomster. Tilbakemeldingene fra foresatte har vært positive.
* I august 2018 startet ny ledende miljøterapeut.
* I løpet av året har vi hatt mange utflukter sammen med brukerne våre. Som for eksempel heldagstur til Morodalsfestivalen og Melafestivalen.
* Vi har hatt praktisk gjennomgang av brannrutiner to ganger med personalgruppen.
* Vi har hatt en felles planleggingsdag sammen med hele Stiftelsen. Avlastningen har hatt en egen planleggingsdag hvor vi har fokusert på temaene epilepsi, kommunikasjon og verdier. Disse temaene har jevnlig vært tema på avdelingsmøter etter planleggingsdagen.
* Det har vært jevnlige internkurs og foredrag for personalgruppen gjennom hele året.

Moni Alboshokeh

Avdelingsleder